S.A.Nyýazow adyndaky Türkmen Oba Hojalyk Uniwersiteti

Saparmyrat Ataýewiç Nyýazow adyndaky Türkmen Oba Hojalyk Uniwersiteti ýa-da S.A.Nyýazow adyndaky Türkmen Oba Hojalyk Uniwersiteti ýa-da diňeje Oba Hojalyk uniweristeti Türkmenistanda iň uly ýokary okuw jaýlarynyň biri. Uniwersitet ekerançylyk ugruna ýöriteleşdirilen. Uniwersitet Türkmenistanyň birinji Prezidenti Saparmyrat Nyýazowyň adyny göterýär. Taryhy 1930-njy ýylda Aşgabat şäherinde Oba Hojalyk instituty ady bilen açylýar. 1998-nji ýyla çenli institutyň ady Mihail Kalinin diýlip atlandyrylýar. 1998-nji ýylda uniwersitet statusy berilýär we ady şu wagtky adyna üýtgedilýär. 2012-nji ýylda CLAAS ady bilen türgenleşik okuw merkezi açylýar. Fakultetler we kafedralar Uniwersitetiň 6 fakulteti we 16 kafedrasy bar. Uniwersitetdäki alymlaryň käbir ýerine ýetirýän işleri: pagtanyň we dänäniň ýokary hasylyny almak üçin gowaçany we bugdaýy ösdürip ýetişdirmegiň täze tilsimaty; tohumçylyk; ýüpekçilik; mallaryň önümliligini ýokarlandyrmak we olaryň keselleriniň garşysyna göreşmek; suwy dolandyryş desgalarynyň, Garagum derýasynyň, "Altyn asyr" Türkmen kölüniň gurluşyny hem-de ulanylyşyny kämilleşdirmek; suwy tygşytly ulanmagyň ähmiýetli usullaryny önümçilige ornaşdyrmak; oba hojalyk tehnikalaryny ygtybarly ulanmak we olary aýawly saklamak; maldarçylyk we ekerançylyk önümlerini gaýtadan işlemek. Çeşmeler